
ΕΦΗΜΕΡΙΣ ΤΗΣ ΚΥΒΕΡΝΗΣΕδΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
6 ΑΠΡΙΛΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

300 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός κατηγοριοποίησης ορίων και όρων και περιορισμών 
δόμησης στους οικισμούς α) Τριπόταμος, β) Χανιών, γ) Λιβαδα- 

κίου, και δ) Δωδεκαμέτρου του Ν. Αρκαδίας. 1 

Χαρακτηρισμός δρόμου εκτός σχεδίου ως μοναδικού Κοινοτικού. 2 
Εφαρμογή του άρθρου 1 του Ν. 653/77 «περί υποχρεώσεως των 
παρόδιων ιδιοκτητών δια την διάνοιξιν Εθνικών οδών κ.λπ.» στο Ν. 
Χαλκιδικής. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 62 ΕΠΑ (1) 


Καθορισμός κατηγοριοποίησης ορίων και όρων και περιορισμών δόμη¬ 
σης στους οικισμούς α) Τριπόταμος, β) Χανιών, γ) Λιβαδακίου, 

και δ) Δωδεκαμέτρου του Ν. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
' Εχοντας υπόψη: 

1. Τις διατάξεις του από 24.4.1985 Π.Δ/τος (ΦΕΚ 181Δ/3.5.- 
1985) «περί τρόπου καθορισμού ορίων οικισμού της Χώρας, κατηγο¬ 
ρίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΤΧΟΠ. 

4. Την απόφασή μας για την κατηγοριοποίηση των οικισμών του 
Ν. Αρκαδίας που έχουν πληθυσμό μέχρι και 2.000 κατοίκους. 

5. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

6. Την υπ’ αριθ. 1/25.2.87 θέμα 6ον γνωμοδότηση του Συμβουλίου 
ΧΟΠ του Νομού. 

7. Τις αποφάσεις των Κοινοτικών Συμβουλίων , αποφασίζουμε: 

I. Καθορίζουμε τα όρια των οικισμών α) Τριπόταμος, β) Χα¬ 
νιών, γ) Λιβαδακίου, και δ) Δωδεκαμέτρου του Ν. Αρκαδίας με 
στοιχεία 1, 2, 3, 4, όπως αυτά φαίνονται στα συνοδευτικά της 


παρούσας σχεδιαγράμματα σε κλ. 1:5.000, που αποτελούν αναπό¬ 
σπαστα μέρη της απόφασης αυτής και συντάχθηκαν βάσει στοι¬ 
χείων χαρτών και επί τόπου ελέγχου. 

II. Την Κατηγοριοποίηση όπως έχουν στις καρτέλλες εκάστου οικισμού. 

III. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 

Α. Γενικοί όροι δόμησης 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το ΠΔ. ΦΕΚ 181 Δ/3.5.1985 και για τους 
οικισμούς α) Τριπόταμου, β) Χανιών, αρτιότητα γηπέδου 500 τμ. 

2. γ) Λιβαδακίου, και δ) Δωδεκαμέτρου κ.λπ. αρτιότητα 500 τμ. 

3. Κατά παρέκκλιση εντός των ορίων των οικισμών θεωρούνται άρτια 
τα οικόπεδα με όποιο εμβαδόν είχαν στις 3.5.1985 ημέρα δημοσίευ¬ 
σης του από 24.4.1985 Π. Δ/τος. 

Β. Ειδικοί όροι δόμησης 

Για τους οικισμούς της ομάδας 

Α. Τους ειδικούς όρους δόμησης που αναγράφονται στην καρτέλλα 
που συνοδεύει τη μελέτη του οικισμού. 

Β. Τους ειδικούς όρους δόμησης που αναγράφονται στην καρτέλλα 
που συνοδεύει τη μελέτη του οικισμού. 

Γ. Τους ειδικούς όρους δόμησης που αναγράφονται στην καρ¬ 
τέλλα που συνοδεύει την παρούσα. 

III. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίας και ΠΕ της Νομαρχίας ώστε 
να εξασφαλίζεται η συνέχεια των υπαρχόντων κοινόχρηστων χώρων 
και η δημιουργία νέων κοινόχρηστων χώρων σύμφωνα με τα οριζόμενα 
στις διατάξεις της παρ. 1 του άρθρου 6 του από 24.4.1985 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 (ΦΕΚ 
181Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Τρίπολη, 11 Μαρτίου 1987 
Ο Νομάρχης 
ΓΡ. ΝΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ. Π. 838 (2) 

Χαρακτηρισμός δρόμου εκτός σχεδίου ως μοναδικού Κοινοτικού. 

Ο ΝΟΜΑΡΧΗΣ ΛΑΚΩΝΙΑΣ 
' Εχοντας υπόψη: 

1. Τις διατάξεις: 

α) Του Ν. 1032/80 «περί συστάσεως του Υπουργείου Χ.Ο.Π.». 

β) Του Ν. 3200/55 «περί Διοικητικής Αποκεντρώσεως» όπως 
συμπληρώθηκε με το Ν. 3620/56. 

γ) Του Ν.Δ. 712/70 (εκτελεστικού του Ν.Δ. 532/70 «περί συμπλη- 
ρώσεως των διατάξεων περί Διοικητικής Αποκεντρώσεως κ.λπ.»), όπως 
τροποποιήθηκε και συμπληρώθηκε με τα Β.Δ. 677/71 και 198/72. 

δ. Του από 17.7.1923 Ν. Δ/τος «περί σχεδίων πόλεων κ.λπ.» και 
ειδικότερα τα άρθρα. 

2. Την Λ9/1-8/3 από 3.8.1971 κοινή εγκύκλιο των Πρωθυπουργού, 
Αντιπροέδρου και Υπουργού Εσωτερικών «περί οργανώσεως των Νομαρ¬ 
χιών». 

3. Το με αριθ. Οικ. ΜΠ- 2096/25.11.86 έγγραφο του Πολεοδομικού 
γραφείου Μολάων. 


3 


4. Την με αριθ. 705/19.11.86 βεβαίωση της Κοινότητας Νομίων 
Επιδ. Λιμηράς μαζί με θεωρημένο Τοπογραφικό του Αρχιτέκτονα 
Μηχανικού Γεωργίου Αναστόπουλου. 

5. Το από 24.5.85 Π.Δ. ΦΕΚ 270 Δ’/31.5.85 (άρθρο 1 παρ. 2 αυ¬ 
τού). 

6. Τη με αριθ. Π-4716/10.12.86 εισήγηση του Τ.Π. και Π.Ε. 
Ν. Λακωνίας προς το ΣΧΟΠ του Νομού. 

7. Το Ιο Πρακτικό του ΣΧΟΠ Ν. Λακωνίας από 27.2.87 θέμα 3ο, 
αποφασίζουμε: 

Χαρακτηρίζουμε ως μοναδικό κοινοτικό το δρόμο, από διασταύρωση 
Επαρχιακού δρόμου Μονεμβασίας- Λυρών μέχρι τον οικισμό Αγ. 
Φωκά, καθώς τα τμήματα που συνδέουν τον κοινοτικό δρόμο με τους 
οικισμούς Άγ. Στέφανο και Φούτια της Κοινότητας Ελληνικού, όπως 
φαίνονται στο χάρτη της Γ.Υ.Σ. 1:20.000. 

Η απόφαση με το Τοπογραφικό να δημοσιευθεί στην Εφημερίδα της Κυ- 
βερνήσεως. 

Σπάρτη, 6 Μαρτίου 1987 
Ο Νομάρχης 
Π. ΣΠΗΛΙΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 878 (3) 

Εφαρμογή του άρθρου 1 του Ν. 653/77 «περί υποχρεώσεων των παρόδιων 

ιδιοκτητών δια την διάνοιξιν Εθνικών οδών κ.λπ.» στο Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
' Εχοντας υπόψη: 

1. Τον Ν.653/77 «περί υποχρεώσεων των παρόδιων ιδιοκτητών 
δια την διάνοιξιν Εθνικών οδών κ.λπ.». 

2. Τις παρ. 9 και 10 του άρθρου 62 του Ν. 947/79 «περί οικιστι¬ 
κών περιοχών» και το Π.Δ. 929/79 καθώς και τον Ν. 960/79 και 
ιδιαίτερα την παρ. 4 του άρθρου 9 αυτού, με τα οποία τέθηκαν σε 
εφαρμογή νέες διατάξεις απαλλοτριώσεων με επιβάρυνση των παρό¬ 
διων ιδιοκτητών για τις περιπτώσεις Εθνικών οδών (νέες διανοίξεις, 
βελτιώσεις ή διαπλατύνσεις) και Επαρχιακών, Δημοτικών και Κοινοτι¬ 
κών οδών (νέες διανοίξεις, βελτιώσεις). 

3. Την ανάγκη καθορισμού των περιπτώσεων εφαρμογής του άρθρου 
1 του Ν. 653/77 σε οδούς που προβλέπεται εκτέλεση βελτιώσεως ή δια- 
πλατύνσεως. 

4. Το άρθρο 1 του Β.Δ. 139/71 «περί της αρμοδιότητος των 
Νομαρχών προς κήρυξιν αναγκαστικών τινών απαλλοτριώσεων». 

5. Την υπ’ αρ. 200/15.12.79 εγκύκλιο του Υπουργείου Δημο¬ 
σίων Έργων και αφού λάβαμε υπόψη: 


α. Την υπ’ αρ. Δ. 2830/599/10.7.84 κοινή Υπουργική απόφαση 
Δημοσίων Έργων και Οικονομικών (ΦΕΚ 446 Δ/8.8.84) με την 
οποία κηρύχθηκε αναγκαστική απαλλοτρίωση ακινήτων για την διά¬ 
νοιξη του τμήματος Ν. Καλλικράτεια- Φλογητά ΧΘ 0+000 έως ΧΘ 
16+384,66 της Νέας Εθνικής οδού Θεσσαλονίκης - Ν. Μουδανιών. 

β. Την υπ’ αρ. 7008/8.8.86 απόφαση της Δ.Σ.Ε. της 3ης ΠΥΔΕ 
με την οποία εγκρίθηκε το συμπληρωματικό κτηματολογικό διά¬ 
γραμμα και ο αντίστοιχος κτηματολογικός πίνακας της νέας Ε.Ο. 
Ν. Καλλικράτειας - Ν. Μουδανιών για την σύνδεση των παραλλή¬ 
λων οδών της Ε.Ο. με οδό προς Διονυσίου, από ΧΘ 16+054,87 
έως ΧΘ 16+439,66, αποφασίζουμε: 

Ορίζουμε ως κατωτέρω τα τμήματα της Εθνικής οδού Ν. Καλλι- 
κράτειας - Ν. Μουδανιών που αποτελούν νέες χαράξεις προς βελτί¬ 
ωση ή διαπλάτυνση αυτής, για τα οποία έχουν εφαρμογή οι διατά¬ 
ξεις του άρθρου 1 του Ν. 653/77. 

1. Τμήμα από ΧΘ 16+054,87 έως ΧΘ 16+439,66. 

Η παρούσα απόφαση να δημοσιευθεί στην Εφημερίδα της Κυβερνήσεως. 

Πολύγυρος, 12 Φεβρουάριου 1987 

Ο Νομάρχης 
(Υπογραφή) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



